
Ministru kabineta noteikumi Nr. 250
Rīgā 2022. gada 19. aprīlī (prot. Nr. 22 23. §)
Grozījumi Ministru kabineta 2015. gada 3. novembra noteikumos Nr. 623 "Pārtikas kazeīnu un kazeinātu kvalitātes, klasifikācijas un papildu marķējuma prasības"
Izdoti saskaņā ar Pārtikas aprites uzraudzības likuma
4. panta ceturto daļu un 13. panta trešās daļas 3. punktu
· Izdarīt Ministru kabineta 2015. gada 3. novembra noteikumos Nr. 623 "Pārtikas kazeīnu un kazeinātu kvalitātes, klasifikācijas un papildu marķējuma prasības" (Latvijas Vēstnesis, 2015, 218. nr.; 2016, 122. nr.) šādus grozījumus:
· 1. Izteikt 27. punktu šādā redakcijā:
· "27. Uz testa sieta, kam ir uztvērējs, pārnes apmēram 50 gramu rūpīgi samaisīta laboratorijas parauga. Testa siets ir veidots no stiepļu pinuma, tā caurumu nominālais izmērs ir 500 mikrometru, sieta diametrs – 200 milimetru, un tam ir vāks."
· 2. Papildināt ar 27.1 punktu šādā redakcijā:
· "27.1 Nacionālā standartizācijas institūcija savā tīmekļvietnē pēc Zemkopības ministrijas ieteikuma publicē to standartu sarakstu, kurus var piemērot šo noteikumu 27. punktā minētajam testam izmantojamo sietu tehnisko parametru (caurumu pielaides un stieples diametra) noteikšanai."
· 3. Papildināt ar 27.2 punktu šādā redakcijā:
· "27.2 Ja tiek piemēroti šo noteikumu 27.1 punktā minētie standarti, uzskatāms, ka pārtikas kazeīna un kazeinātu paraugu sagatavošana un to ķīmiskā analīze atbilst šajā nodaļā noteiktajām būtiskajām prasībām, kuras aptver šie standarti vai to daļas."

